Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az állampolgári jogok országgyűlési biztosáról szóló 1993. évi LIX. törvény 21. §-ában biztosított jogkörével élve
Paragraph Index: 281

(1) bekezdés] elvével, valamint a kérelemhez való joggal (Alk. 64. §) összefüggésben, ha érdemben elbírál egy kegyelmi kérelmet, és az „elutasító” döntésre hivatkozva nem terjeszti fel azt a köztársasági elnökhöz. II. Alkotmányos jogokkal kapcsolatos visszásságot okoz az igazságügy-miniszter a jogállamiságból fakadó jogbiztonság követelményével [Alk. 2. § (1) bek.] és a kérelemhez való joggal (Alk. 64. §) összefüggésben, ha a kegyelmi kérelem felterjesztésére vonatkozó elutasító döntését egy büntető anyagi jogszabályi rendelkezéssel kifejezetten ellentétes megfontolással indokolja. Teljes szöveg: 3.9. alfejezetben. OBH 1399/1998. I. Az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben nem okoz visszásságot, hogy az egyetem doktori szabályzata feltételeket állapít meg a korábbi doktori cím és a doktori fokozat (PhD) egyenértékűségének kimondásához. II. Nem jelenti a tisztességes eljáráshoz való jog sérelmét az egyetemnek az az ügyintézési gyakorlata, hogy az egyenértékűségmegállapítást kérőket tájékoztatja a doktori szabályzatba foglalt feltételekről, az ezek hiánya esetén bizonyosra vehető elutasításról. 2000/88/II. szám A panaszos a beadványában azt kifogásolta, hogy kérelmét, amelyet az 1981-ben szerzett egyetemi doktori címének PhD-fokozattá átminősítésére kívánt benyújtani a Budapesti Műszaki Egyetemen (BME), át sem vették arra hivatkozva, hogy az átminősítés feltételeinek nem felel meg. A panaszos szerint a felsőoktatásról szóló törvény rendelkezése, a BME Doktori Szabályzata (DSz) és eljárása szerzett jogait sérti.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes